# ELEMENTI I MJERILA PRAĆENJA, PROVJERAVANJA I OCJENJIVANJA UČENIKA

***Učitelj / Učiteljica: Maja Jakus, Drago Frlan Nastavni predmet:* ENGLESKI JEZIK *Razred:* 2. – 3.**

Osnovna škola: Centar Elementi provjeravanja i ocjenjivanja

### Razumijevanje - slušanje

1. **Razumijevanje - čitanje**
2. **Govorne sposobnosti**
3. **Pisano izražavanje**

Mjerila

1. **Razumijevanje - slušanje**

|  |
| --- |
| ***ODLIČAN (5)*** *Učenik lako razumije riječi, izraze i naredbe. Samostalno odgovara na postavljena pitanja, logički zaključuje i uspješno povezuje slikovne i slušne sadržaje. Obrađeno gradivo u cijelosti razumije i lako prenosi na osobne situacije. Brzo uočava jezične zakonitosti i lako ih primjenjuje.* |
| ***VRLO DOBAR (4)*** *Učenik razumije većinu riječi, izraza i naredbi. Odgovara uspješno na većinu*  *pitanja i povezuje pojmove uz minimalnu pomoć učitelja. Uspješno povezuje vizualne i auditivne jezične sadržaje uz manje pogreške.* |
| ***DOBAR (3)*** *Učenik djelomično razumije određene riječi, izraze i naredbe. Na pitanja reagira sporije*  *uz duže razmišljanje. Nesamostalan je u radu, a zbog težeg povezivanja slikovnog i slušnog sadržaja potrebna mu je stalna pomoć učitelja.* |
| ***DOVOLJAN (2)*** *Učenik koristi minimalni fond riječi i ne razumije većinu pitanja, uputa ili naredbi. Ne povezuje slikovni i slušni sadržaj, nesamostalan je u radu i potpuno se oslanja na pomoć učitelja i ostalih učenika.* |
| ***NEDOVOLJAN (1)*** *Učenik ne prepoznaje riječi. Izražen je nedostatak najosnovnijeg vokabulara i jezičnog transfera. Učenik ponavlja za modelom bez ikakvog razumijevanja.* |

1. **Razumijevanje - čitanje**

|  |
| --- |
| ***ODLIČAN (5)*** *Učenik lako čita riječi, jednostavne rečenice i kraće tekstove te uočava pravila ortografije. Ima pravilan izgovor. Učenik ima razvijenu vještinu izražajnog čitanja i lako pamti*  *pismovnu sliku riječi i rečenica.* |
| ***VRLO DOBAR (4)*** *Učenik samostalno čita uz rijetke pogreške. Ima pravilan izgovor. Lako pamti pismovne slike riječi, rijetko griješi i lako usvaja riječ nakon ispravljanja.* |
| ***DOBAR (3)*** *Učenik čita riječi ili tekst uz česte pogreške i slabiju usvojenost određenih riječi. Potrebna je pomoć učitelja jer ne razlikuje pismovne slike riječi.* |
| ***DOVOLJAN (2)*** *Učenik uz poteškoće i česte pogreške čita isključivo jednostavne riječi i kraće rečenice. Nije u stanju uočiti razliku između pisanja i izgovora riječi.* |
| ***NEDOVOLJAN (1)*** *Učenik nije u stanju pročitati niti najjednostavniju riječ/rečenicu i često odbija čitati. Ponavlja za modelom bez razumijevanja i ne uočava potrebu za pravilnim izgovorom.* |

1. **Govorne sposobnosti**

|  |
| --- |
| ***ODLIČAN (5)*** *Učenik se lako i tečno samostalno izražava uz izrazito razvijen jezični transfer. Ima pravilan izgovor, intonaciju i ritam. Na pitanja odgovara punim rečenicama uz precizne i točne opise. Brzo uočava i primjenjuje jezične zakonitosti.* |
| ***VRLO DOBAR (4)*** *Učenik pravilno izgovara riječi uz rijetke nesigurnosti. Na verbalne i neverbalne poticaje reagira primjerenom brzinom. Eventualne pogreške brzo ispravlja. Uporan je i trudi se usvojiti pravilan izgovor.* |
| ***DOBAR (3)*** *Učenik ima poteškoća u izgovoru specifičnih glasova engleskog jezika. Izražava se samo na poticaj i oslanja se na stalnu pomoć učitelja.U govoru ima pogrešaka koje teško sam uočava i ispravlja.* |
| ***DOVOLJAN (2)*** *Učenik je izrazito nesiguran i spor u izražavanju. Nije u stanju pravilno upotrijebiti ni najjednostavnije riječi i izraze. Teško izgovara riječi i učestalo griješi. U radu se oslanja na*  *druge učenike i pomoć učitelja. Sposoban je odgovarati na jednostavna pitanja samo YES/NO odgovorima.* |
| ***NEDOVOLJAN (1)*** *Učenik nije u stanju čitati i samostalno koristiti obrađeni vokabular. Nerado sudjeluje u svim aktivnostima na satu jer je izražena nesigurnost u govoru. Izgovor je nepravilan*  *i izostaje trud i zalaganje za usvajanjem pravilnog izgovora.* |

1. **Pisano izražavanje**

|  |
| --- |
| ***ODLIČAN (5)*** *Učenik točno i pravilno prepisuje poznate riječi i kraće rečenice. Prepoznaje i pravilno*  *koristi slova kojih nema u hrvatskom jeziku. Nadopunjuje tekst ili pismeno odgovara na pitanja prema modelu. U pisanoj provjeri rješivost je 100 - 91%.* |
| ***VRLO DOBAR (4)*** *Uz poneku pogrešku prepisuje/piše riječi i brzo ih uočava i ispravlja. Većim dijelom uočava razliku između pisanja i čitanja riječi. U pisanoj provjeri rješivost je 90 - 81%.* |
| ***DOBAR(3)*** *Učenik ima poteškoće u uočavanju drukčijeg sustava pisanja i s pogreškama prepisuje riječi. Ne vodi previše računa o izgledu svojih uradaka, a u pisanoj provjeri rješivost je 80 - 61%.* |
| ***DOVOLJAN (2)*** *Netočno i s mnogo pogrešaka prepisuje riječi i pri tom ne uočava različitost dvaju jezičnih sustava. Nerijetko odbija ispraviti pogrešno napisane riječi. Ne vodi računa o preglednosti svog uratka. U pisanoj provjeri rješivost je između 60 - 51%.* |
| ***NEDOVOLJAN (1)*** *Učenik ne zna pravilno prepisati riječi i ne poštuje različitost jezičnog sustava.*  *Riječi piše na fonetskoj razini, često uz korištenje slova hrvatske abecede. Često odbija aktivnosti vezane uz pisanje. Riješenost pisane provjere je 50 % i manje.* |

ELEMENTI I MJERILA PRAĆENJA, PROVJERAVANJA I OCJENJIVANJA UČENIKA

Učitelj / Učiteljica: Maja Jakus, Drago Frlan Nastavni predmet: ENGLESKI JEZIK

Razred: 4.

Osnovna škola: Centar Elementi provjeravanja i ocjenjivanja

### Razumijevanje - slušanje

1. **Razumijevanje - čitanje**
2. **Govorne sposobnosti**
3. **Pisano izražavanje**

Mjerila

## a Razumijevanje - slušanje

|  |
| --- |
| ***ODLIČAN (5)*** *Učenik lako razumije riječi, izraze i naredbe. Samostalno odgovara na osobna pitanja ili pitanja vezana uz tekst. Uspješno logički zaključuje, povezuje gradivo i samostalno*  *razmišlja. Brzo uočava i lako primjenjuje jezične zakonitosti uz vrlo razvijenu vještinu globalnog i selektivnog razumijevanja obrađenog gradiva i lako ih prenosi na osobne situacije.* |
| ***VRLO DOBAR (4)*** *Učenik razumije većinu riječi, izraza i naredbi i primjenjuje ih u novom kontekstu većim dijelom uspješno. Odgovara na pitanja i povezuje vizualne i jezične sadržaje uz manje*  *pogreške. Razumije veći dio teksta uz minimalnu pomoć učitelja.* |
| ***DOBAR (3)*** *Učenik djelomično razumije i usvaja riječi, rečenice i tekstove. U radu nije samostalan i*  *često se oslanja na druge učenike. Na verbalni poticaj reagira sporo, uz duže razmišljanje. Potrebna mu je pomoć i dodatna objašnjenja učitelja.* |
| ***DOVOLJAN (2)*** *Učenik ne razumije kratke riječi, naredbe i tekstove, pa reakcija na njih izostaje. U radu je nesamostalan a fond riječi mu je minimalan. Nije u stanju povezati sadržaje obrađenog*  *gradiva i u cijelosti se oslanja na pomoć učitelja i drugih učenika.* |
| ***NEDOVOLJAN (1)*** *Učenik ne prepoznaje riječi, kratke rečenice i naredbe, ne reagira na njih i*  *ponavlja za modelom bez razumijevanja. Izostaje poznavanje najosnovnijeg vokabulara pa ne razumije niti najjednostavnije riječi i/ili pitanje.* |

b **Razumijevanje -** **čitanje**

|  |
| --- |
| ***ODLIČAN (5)*** *Učenik lako i tečno čita tekst i uočava pravila ortografije. Ima pravilan izgovor i*  *rečeničnu intonaciju potvrdne, upitne i niječne rečenice. Učenik ima razvijenu vještinu izražajnog čitanja i lako pamti pismovnu sliku riječi i rečenica.* |
| ***VRLO DOBAR (4)*** *Učenik samostalno čita uz rijetke pogreške. Ima pravilan izgovor, intonaciju i ritam. Lako pamti pismovne slike riječi, rijetko griješi i lako usvaja riječ nakon ispravljanja.* |
| ***DOBAR (3)*** *Učenik čita tekst uz česte pogreške i slabiju usvojenost određenih riječi. Potrebna je*  *pomoć učitelja jer ne razlikuje pismovne slike riječi. Ne uočava i ne poštuje pravilnu jezičnu intonaciju.* |
| ***DOVOLJAN (2)*** *Učenik uz poteškoće i česte pogreške čita isključivo jednostavne riječi i kraće* |

|  |
| --- |
| *rečenice. Nije u stanju uočiti razliku između pisanja i izgovora riječi niti pravilnu rečeničnu intonaciju.* |
| ***NEDOVOLJAN (1)*** *Učenik nije u stanju pročitati niti najjednostavniju riječ/rečenicu i često odbija*  *čitati. Ponavlja za modelom bez razumijevanja i ne uočava potrebu za pravilnim izgovorom.* |

## c Govorne sposobnosti

|  |
| --- |
| ***ODLIČAN (5)*** *Učenik je izrazito komunikativan, lako se i tečno samostalno izražava. Ima pravilan izgovor i izrazito razvijen smisao za jezični transfer i intonaciju. Na pitanja odgovara punim rečenicama, opisuje precizno i točno. Brzo uočava i primjenjuje jezične zakonitosti. Izuzetno lako*  *verbalno uzvraća na verbalne i neverbalne poticaje.* |
| ***VRLO DOBAR (4)*** *Učenik je komunikativan i većinom pravilno govori uz manje nesigurnosti, koje brzo uočava i ispravlja. Trudi se pravilno reproducirati nove sadržaje. Na verbalne i neverbalne*  *poticaje reagira primjerenom brzinom.* |
| ***DOBAR (3)*** *Učenik ima poteškoća u izgovoru specifičnih glasova engleskog jezika jer ne uočava razliku u odnosu na hrvatski jezik. Vokabular je skroman, a izražavanje i odgovaranje uz čestu*  *pomoć učitelja. Izražava se uglavnom na poticaj, uz dosta pogrešaka.* |
| ***DOVOLJAN (2)*** *Učenik nepravilno i teško izgovara riječi uz izraženu sporost i nesigurnost. Sposoban je odgovoriti samo na vrlo jednostavna pitanja, yes/no odgovorima. U radu se oslanja na druge učenike. Potrebna je stalna pomoć i poticaj učitelja. Učenik nije sposoban uočiti specifičnost izgovora i intonacije.* |
| ***NEDOVOLJAN (1)*** *Učenik je izrazito nesiguran u izražavanju i često griješi. Nije sposoban niti voljan sudjelovati u aktivnostima usmenog izražavanja i čitanja osnovnog vokabulara. Ima nepravilan izgovor, ne trudi se ispraviti pogreške. Izrazito pasivan i nezainteresiran, unatoč poticajima učitelja.* |

d **Pisano izražavanje**

|  |
| --- |
| ***ODLIČAN (5)*** *Učenik vrlo uspješno piše diktate i kraće vođene sastave bez ili uz minimalne pogreške. Ima razvijen osjećaj za uočavanje razlike između pisanja i izgovora riječi. Pravilno piše i prepisuje riječi, vlada tehnikom preglednog bilježenja. U pisanoj provjeri rješivost je 100 - 91%.* |
| ***VRLO DOBAR (4)*** *Učenik uspješno piše i prepisuje uz poneku manju pogrešku. Brzo uočava i ispravlja pogrešku. U pisanoj provjeri rješivost je 90 - 81%.* |
| ***DOBAR (3)*** *Učenik često griješi u prepisivanju riječi, ne uočava razliku između pisane i izgovorene riječi. Izražena je potreba za stalnom pomoći. U pisanoj provjeri rješivost je 80 – 61%.* |
| ***DOVOLJAN (2)*** *Netočno i s puno pogrešaka prepisuje riječi. Ne uočava različitosti dvaju jezičnih sustava i nerado ispravlja pogrešno napisane riječi. Ne vodi računa o preglednosti svojih bilježaka. U pisanoj provjeri rješivost je 60 - 51%.* |
| ***NEDOVOLJAN (1)*** *Učenik nije sposoban pravilno prepisati riječi. Ne poštuje jezični sustav i piše na fonetskoj razini ili korištenjem slova hrvatske abecede. U pisanoj provjeri rješivost je 50 % i manje.* |

ELEMENTI I MJERILA PRAĆENJA, PROVJERAVANJA I OCJENJIVANJA UČENIKA

Učitelj / Učiteljica: ***Maja Jakus*** Nastavni predmet: **ENGLESKI JEZIK** Razred: **6. - 8.**

Osnovna škola: **Centar**

Elementi provjeravanja i ocjenjivanja:

1. Razumijevanje
2. Govorne sposobnosti
3. Pisano izražavanje
4. Jezične zakonitosti - gramatika

Mjerila:

### RAZUMIJEVANJE

|  |
| --- |
| ***Odličan (5)*** *Razumije svako pitanje i izlaganje u normalnom tempu, razumije pročitani / poslušani tekst u cjelini i pojedinosti u okviru obrađenog gradiva. Nove riječi usvaja lako i one postaju sastavni dio njegovog vokabulara. Izvrsno razumije nastavnika i druge učenike.* |
| ***Vrlo dobar (4)*** *Razumije skoro svako pitanje i izlaganje u normalnom tempu i govoru ali je ponekad potrebito ponoviti. Pročitani tekst razumije u cijelost, ali ne i svaku pojedinost.* |
| ***Dobar (3)*** *Razumije skoro svako postavljeno pitanje, ali je ponekad nužno ponoviti ili pojednostaviti neke dijelove. Pročitani / poslušani tekst sadržajno razumije približno točno. Teže se snalazi u postavljenim zadacima. Nesamostalan je u radu jer je nesiguran u značenje riječi.Ponekad uči napamet, bez razumijevanja.* |
| ***Dovoljan (2)*** *Ima teškoća u razumijevanju pitanja, izlaganju i čitanju / slušanju teksta. Jedva shvaća i uz objašnjenja i pojednostavljenja. Daje kratke odgovore. Fond riječi je minimalan i razumije samo najjednostavnija pitanja. Uz poteškoće, sporo i s puno pogrešaka rješava usmeno ili pisano postavljen zadatak. Razumije vrlo malo, traži pomoć i dodatna objašnjenja. Ne trudi se upamtiti nove riječi.* |
| ***Nedovoljan (1)*** *Ne razumije pitanja, izlaganje niti pročitani / poslušani tekst ni uz pojednostavljenja i objašnjenja.* |

1. **GOVORNE SPOSOBNOSTI**

|  |
| --- |
| ***Odličan (5)*** *Izražava svoje misli tečno i pravilno, zna upotrijebiti pravu riječ i izraz na pravom mjestu. Koristi nove riječi i izraze. Gradivo lako prenosi na nove situacije. Ima pravilan izgovor i intonaciju. Uspješno samostalno priča i prepričava.* |
| ***Vrlo dobar (4)*** *Govori korektno koristeći osnovni fond riječi i izraza, ponekad upotrijebi riječ ili izraz neodgovarajuće. Čita s razumijevanjem i uglavnom korektno. Nove riječi i izraze*  *upotrebljava uz manje pogreške. Trudi se upotrijebiti riječi ili izraz pravilno. Većim dijelom pravilno koristi riječi i izraze.* |
| ***Dobar (3)*** *Služi se skromnim fondom riječi, ponekad upotrijebi riječ ili izraz neodgovarajuće. Pravi greške u čitanju i ima poteškoća u izgovoru. Govorne sposobnosti na razini osnovnog fonda riječi. Često pravi pogreške u jezičnim zakonitostima.* |
| ***Dovoljan (2)*** *Pravi ozbiljne greške u konverzaciji i izgovoru, rijetko nalazi odgovarajuće riječi i izraze, teško se izražava, rječnik oskudan. Rječnik mu je oskudan. Govori sporo i uz veliku*  *pomoć nastavnika. Nije dovoljno motiviran. Slabo primjenjuje jezične zakonitosti.* |
| ***Nedovoljan (1)*** *Nije sposoban usmeno se izraziti u konverzaciji niti razumljivo čitati tekst. Ni* |

|  |
| --- |
| *uz pomoć ne može ostvariti jezičnu produkciju. Nedostaju volja i upornost za rad.* |

1. **PISANO IZRAŽAVANJE**

|  |
| --- |
| ***Odličan (5)*** *Može pisano izraziti svoje misli samostalno bez većih gramatičkih i ortografskih*  *grešaka.* |
| ***Vrlo dobar*** *(4) Može pisano izraziti svoje misli samostalno s ponekom gramatičkom ili ortografskom greškom.* |
| ***Dobar (3)*** *Ne može bez pomoći izraziti svoje misli pisanim putem i pravi veće gramatičke ili ortografske greške.* |
| ***Dovoljan (2)*** *Nije se sposoban samostalno pisano izražavati pa ga se mora voditi kroz pisani rad ( supstit. tablice, pitanja, dopunjavanje…)* |
| ***Nedovoljan (1)*** *Nije se sposoban pisano izražavati niti uz pomoć.* |

1. **JEZIČNE ZAKONITOSTI - GRAMATIKA**

|  |
| --- |
| ***Odličan (5)*** *Jezične zakonitosti temeljito poznaje i primjenjuje u govoru i pisanju bez većih grešaka. U pisanoj provjeri rješivost je 100 – 91 %.* |
| ***Vrlo dobar (4)*** *Jezične zakonitosti temeljito poznaje ali u primjeni, govoru i pisanju ponekad pravi greške. U pisanoj provjeri rješivost je 90 – 81 %.* |
| ***Dobar (3)*** *Jezične zakonitosti poznaje ali često čini greške u primjeni i govoru. U pisanoj provjeri rješivost je 80 – 61 %. Jezične zakonitosti djelomično poznaje, pa često čini greške.* |
| ***Dovoljan (2)*** *Jezične zakonitosti poznaje slabije pa pravi krupne greške i teže se zaključuje što želi reći. U pisanoj provjeri rješivost je 60 – 51 %.* |
| ***Nedovoljan (1)*** *Jezične zakonitosti poznaje slabo ili nikako pa ih i ne zna primjenjivati. U pisanoj provjeri rješivost je 50 % i manje.* |

**PISANE PROVJERE**

|  |  |
| --- | --- |
| **OCJENA** | **POSTOTAK** |
| ODLIČAN | *100 – 91 %.* |
| VRLO DOBAR | *90 – 81 %.* |
| DOBAR | *80 – 61 %.* |
| DOVOLJAN | *60 – 51 %.* |
| NEDOVOLJAN | *50 % i manje* |

U pisanoj provjeri učenici mogu dobiti 2 ocjene iz dva različita elementa.